CELEX: 62019CA0788
Language: da
Date: 2022-01-27 00:00:00
Title: Sag C-788/19: Domstolens dom (Første Afdeling) af 27. januar 2022 — Europa-Kommissionen mod Kongeriget Spanien (Traktatbrud – artikel 258 TEUF – kapitalens frie bevægelighed – oplysningsforpligtelse vedrørende formuegoder og rettigheder, der besiddes i andre medlemsstater i Den Europæiske Union eller Det Europæiske Økonomiske Samarbejdsområde (EØS) – overtrædelse af denne forpligtelse – forældelse – sanktioner)

14.3.2022   
            
            
               DA
            
            
               Den Europæiske Unions Tidende
            
            
               C 119/3
            
         
      Domstolens dom (Første Afdeling) af 27. januar 2022 — Europa-Kommissionen mod Kongeriget Spanien
      (Sag C-788/19) (1)
      
      (Traktatbrud - artikel 258 TEUF - kapitalens frie bevægelighed - oplysningsforpligtelse vedrørende formuegoder og rettigheder, der besiddes i andre medlemsstater i Den Europæiske Union eller Det Europæiske Økonomiske Samarbejdsområde (EØS) - overtrædelse af denne forpligtelse - forældelse - sanktioner)
      (2022/C 119/04)
      Processprog: spansk
      
         Parter
      
      
         Sagsøger: Europa-Kommissionen (først ved C. Perrin, N. Gossement og M. Jáuregui Gómez, derefter ved C. Perrin og N. Gossement, som befuldmægtigede)
      
         Sagsøgt: Kongeriget Spanien (ved L. Aguilera Ruiz og S. Jiménez García, som befuldmægtigede)
      
         Konklusion
      
      
                  1)
               
               
                  Kongeriget Spanien har tilsidesat sine forpligtelser i henhold til artikel 63 TEUF og artikel 40 i aftalen om Det Europæiske Økonomiske Samarbejdsområde af 2. maj 1992, idet det
                  
                              —
                           
                           
                              har fastsat, at den manglende overholdelse eller den ufuldstændige eller for sene opfyldelse af oplysningsforpligtelsen vedrørende formuegoder og rettigheder, der befinder sig i udlandet, medfører beskatning af ikke-indberettede indtægter svarende til værdien af disse aktiver som »ubegrundet kapitalgevinst«, uden mulighed for i praksis at kunne opnå forældelse
                           
                        
                              —
                           
                           
                              har fastsat, at der for den manglende overholdelse eller den ufuldstændige eller for sene opfyldelse af oplysningsforpligtelsen vedrørende formuegoder og rettigheder, der befinder sig i udlandet, pålægges en forholdsmæssigt fastsat bøde på 150 % af den skat, der beregnes af de beløb, der svarer til værdien af disse formuegoder eller rettigheder, og som kan kumuleres med faste bøder, og
                           
                        
                              —
                           
                           
                              har fastsat, at der for den manglende overholdelse eller den ufuldstændige eller for sene opfyldelse af oplysningsforpligtelsen vedrørende formuegoder og rettigheder, der befinder sig i udlandet, pålægges faste bøder, hvis beløb ikke står i et rimeligt forhold til de sanktioner, der er fastsat for lignende overtrædelser i en rent national situation, og hvis samlede beløb ikke har et fastsat loft.
                           
                        
            
                  2)
               
               
                  Kongeriget Spanien betaler sagsomkostningerne.
               
            
         (1)  EUT C 432 af 23.12.2019